彭麗媛

彭麗媛，中華人民共和國山東菏澤鄆城人，中共中央總書記習近平嘅現任老婆，著名女高音歌唱家、歌劇表演藝術家，當代民族聲樂代表人、中國民族聲樂學派創建者之一，又係中國第一個民族聲樂碩士；現任中國人民解放軍藝術學院院長，少將軍銜。一級演員，北京大學兼職教授，解放軍藝術學院同埋中國音樂學院博士生導師。

彭麗媛同習近平喺1986年年底經朋友介紹而相識，1987年9月1號喺廈門結婚，有一個女叫習明澤，喺1992年6月27號出世，中學嗰陣喺杭州外國語學校讀書，後嚟去咗美國哈佛大學讀書；2008年汶川大地震嗰陣曾經用志願者嘅身份去四川綿竹漢旺東汽小學，參加搶救傷者同心理輔導。彭麗媛個老豆彭龍坤曾經係鄆城縣文化館館長，因為喺臺灣有親人嘅問題，喺文化大革命嗰陣被判罰勞動改造，2009年病逝。老母係鄆城縣豫劇團嘅戲曲演員。

麗媛
山東人
第一夫人
類:習仲勲家族
類:中國音樂家協會副主席
類:女高音‏